बेनिखायनो जोंबो बुंनो लुबैयो बर’ दैदेनगिरि गासैबो बिटिसि एबा बिटिआरनि बे गोरलै बिथाथियाव आरो बर’ हारिनि अलखद समाव राजखान्थिनि गोहोबोलोनि थाखाय गावबा गावनि गेजेराव नांलाय-खमलाय, हेंथा-हेंथि आरो गुलाय-गुजाय जानायखौ एसेयावनो मावलायना रानलायना जालायना बर’ हारिखौ राव-थुनलाइ, हारिमुनि लोगोसे साफ्रोमबो बिटिसियारि उनगोलैसोना थानाय मानसिफोरनि समाजारि, रांखान्थियारि, राजखान्थियारि गासै बिथिङाव दावगानाय लाबोनो बिदा-फंबाय, बिब’-बिनानाव हिसाबै अनलायनानै बड’फा उपेन्द्रनाथ ब्रह्मआ बर’ हारिखौ बुहुमनि जौगाखांनाय मुंदांखा हारिफोरनि बादि जौगा-साबगा मुंदांखा हारि हिसाबै दानो नागिरलांनाय थांखिखौ दिनैनि बर’ दैदेनगिरिफोरा मोखथाङाव जाफुंहोनो नाजानांगोन।